გიბრალტარი

გიბრალტარი — ბრიტანეთიშ ზუღაშმელენი ტერიტორია. იდვალუაფუ იბერიაშ ჩქონიშ ობჟათეშე, გიბრალტარიშ საროტწკჷმა, ნამუთ ატლანტიშ ოკიანეს სქირონაშქა ზუღაწკჷმა მიორსხუანს. ტერიტორიას ოორუეშე უხურგანს ესპანეთი. ისტორიულო შანულამი ოურდუმე ბაზა რდჷ ბრიტანალეფშოს დო თეხანო ხოლო ბრიტანეთიშ ოურდუმე ნძალეფიშ ბაზა რე თაქ. ტერიტორიაშ ჯოხო მოურს არაბულშე „ჯაბალ ატ-თარიქ“ (جبل الطارق), შანენს „თარიქიშ გვალას“. ჯოხო არსხუაფუ უმაიადეფიშ გენერალ თარიქ იბნ-ზიადის, ნამუთ წჷმი ანჯღვერდჷ მავრიტანალეფიშ მიშაბუსუას იბერიაშა 711 წანას. უმოსი კინოხ თე აბანი ჩინებული რდჷ, მუჭოთ კალპე, ჰერკულესიშ ართ-ართი ბიჯგი. ასე კოლოქვიალურო გიბრალტარშა უჯოხონა „გიბ“ (ქუა). გიბრალტარიშ ზოხორინალა ართ-ართი თარი ოკითხირი რე ინგლის-ესპანურ ურთიართობეფს. ესპანეთი 1713 წანას გიშართილი ტერიტორიაშ დორთინაფას თხულენს, მორო გინოჩამაშ ირი ცადებას კინ გიბრალტარალეფი დახე ართხონარო აწორინათ აუხვადჷნა. გიბრალტარიშ ოკუჩხბურთე ასოციაცია 2013 წანაშ 24 მესის უეფაშ 54-ა მაკათურო მიღეს. ლიტერატურა Norwich, John Julius: The Middle Sea: a history of the Mediterranean, Random House, 2006 Sugden, John: Nelson: A Dream of Glory, London, 2004 Syrett, David: Admiral Lord Howe: A Biography, London, 2006. Maria Monti, Ángel: Historia de Gibraltar: dedicada a SS. AA. RR., los serenisimos señores Infantes Duques de Montpensier, Imp. Juan Moyano, 1852 რესურსეფი ინტერნეტის Interactive Map of Gibraltar Gibraltar.com – Complete information portal for Gibraltar Government of Gibraltar Photo of Gibraltar თარგი:ბრიტანეთიშ დოჸუნელი ტერიტორიეფი